**Sajtóközlemény**

**2015-02-23**

**Gyerekeknek segít Kembe Sorel!**

**- Hazánkban és Afrikában is támogatja a gyerekeket-**

**Legyen szó Afrikáról vagy Magyarországról, Kembe Sorel igyekszik segíteni a hátrányos helyzetben nevelkedő gyerekeknek. A közismert műsorvezető egy afrikai fiatalokat támogató kampányban vett részt, közben azonban a szerencsi diákoknak is segít.**

A kongói származású műsorvezető már évek óta támogatja az **Afrikai-Magyar Egyesület (AHU)** jótékony céljait, most azonban még szorosabbra fűzték a kapcsolatukat. ***Fábry Sándor, Vujity Tvrtko és Bebe*** társaságában az AHU 1%-os kampányfilmjében is szerepet vállalt. A szervezet az SZJA 1 százalékából befolyt összeget **afrikai gyermekek támogatására** fordítja, többek között Etiópiában és Bamakóban.



*„A régióban nagy szükség van a segítségnyújtásra és ha ebben egy pici szerepet is tudok vállalni, akkor már megérte.*

*Szerencsére sokan a magukénak érzik a témát, így folyamatosan érkeznek adományok, amelyet a szervezet személyesen visz el Afrikába, így biztosak lehetünk abban, hogy minden a megfelelő helyre kerül.”-* mondta el **Kembe Sorel.**

Fotó: Köő Adrienn

***Az elkészült film az alábbi linken tekinthető meg:***

<http://youtu.be/uugV5mUipqk>

A műsorvezető azonban nem csupán az afrikai gyermekek támogatását tartja fontosnak, Magyarországon jelenleg a **Mosoly Alapítvány és az Oktatás Fejlesztéséért Alapítvány** közös akciójának képviseletét vállalta el.

A két szervezet által a szerencsi járásban meghirdetett pályázatban visszakaphatja vizsgadíját az első 100 diák, aki 2015. január 1. után szerez akkreditált közép vagy felsőfokú nyelvvizsgát.

*„A statisztikák szerint az ország egyes régióiban kevesebb nyelvvizsgát szereznek a fiatalok, mint máshol. Ez az akció talán növeli majd a nyelvtanulási kedvet. Több országban éltem már rövidebb-huzamosabb ideig, és annak, hogy angolul és franciául szinte tökéletesen beszélek, itthon és külföldön is mindig csak az előnyét láttam. A mostani kezdeményezés sokat segíthet abban, hogy számukra is kinyíljon a világ!”-* tette hozzá Sorel.

**A PResston PR Kembe Sorel kommunikációs és stratégiai partnere.**

**További információ és interjúk egyeztetése:**

**Fükő Adrienn** | PR Vezető | PResston PR | Csatárka Irodaház | 1025 Budapest | Csatárka út 82-84. | T (+ 36 1) 325 94 88 | F (+36 1)  325 94 89 | M (+36 30) 769 8697 | [adrienn.fuko@presstonpr.hu](mailto:oadrienn.fuko@presstonpr.hu) | [www.presstonpr.hu](http://www.presstonpr.hu/)

**Bárd Noémi Polli** | PR tanácsadó | PResston PR | Csatárka Irodaház | 1025 Budapest | Csatárka út 82-84. | T (+ 36 1) 325 94 88 | F (+36 1)  325 94 89 | M (+36 30) 610 0696 | [polli.noemi.bard@presstonpr.hu](mailto:polli.noemi.bard@presstonpr.hu) | [www.presstonpr.hu](http://www.presstonpr.hu/)